கேள்வி: 2-குளோரோயெத்தனால் - தயாரிப்பு என்பது என்ன?
பதில்: எத்திலீன் ஐப்போகுளோரசு அமிலம் எனப்படும் உபகுளோரசு அமிலம் சேர்த்து சூடுபடுத்தி வினைபுரியச் செய்தால் 2-குளோரோயெத்தனால் உருவாகும்: :File:Synthesis Chloroethanol B.svg 2-குளோரோயெத்தனால் ஒரு காலத்தில் எத்திலீன் ஆக்சைடு தயாரிப்பதற்கு தேவையான முன்னோடிச் சேர்மமாக பெரிய அளவில் உற்பத்தி செய்யப்பட்டது: :File:Synthesis Ethylene oxide.svg :HOCH2CH2Cl + NaOH → C2H4O + NaCl + H2O எத்திலீனின் நேரடியான ஆக்சிசனேற்றம் கொடுக்கும் பொருளாதாரப் பயனால் இந்தப் பயன்பாடு மாற்றப்பட்டது. மற்றபடி குளோரோயெத்தனால் இன்னும் மருந்து, உயிர்கொல்லி மருந்து மற்றும் நெகிழி தயாரிப்பில் பயன்படுத்தப்படுகிறது. இவற்றில் பல பயன்பாடுகள் 2-ஐதராக்சியெத்தில் குழுக்களை நிறுவுவதில் இதன் பயன்பாட்டை உள்ளடக்கியுள்ளன. குளோரோயெத்தனாலுடன் அனிலின் வழிப்பெறுதிகளை ஆல்கைலேற்றம் செய்வதன் மூலம் பல சாயங்கள் தயாரிக்கப்படுகின்றன. தயோயிருகிளைக்காலை பெருமளவில் தயாரிக்கவும் இச்சேர்மம் பயன்படுகிறது. செல்லுலோசு அசிடேட்டு, எத்தில் செல்லுலோசு, நெசவு அச்சு சாயங்கள், மெழுகுநீக்கல், ரோசின் சுத்திகரிப்பு, பைன் லிக்னின் பிரித்தெடுத்தல் மற்றும் இயந்திரங்களை சுத்தம் செய்தல் ஆகியவற்றுக்கான கரைப்பானாக 2-குளோரோயெத்தனால் பயன்படுகிறது.
கேள்வி: 2-குளோரோயெத்தனால் - சுற்றுச்சூழல் அம்சங்கள் பற்றி நீங்கள் என்ன அறிந்துள்ளீர்கள்?
பதில்: குளோரோயெத்தனால் என்பது 1,2-டைகுளோரோ எத்தேன் சிதைவில் காணப்படும் ஒரு வளர்சிதை மாற்ற பொருளாகும். ஆல்ககால் பின்னர் குளோரோ அசிட்டால்டிகைடு வழியாக குளோரோ அசிட்டேட்டிற்கு ஆக்சிசனேற்றப்படுகிறது. வினைல் குளோரைடு தயாரிப்பதற்கு உதவும் முன்னோடிச் சேர்மமாக ஆண்டுதோறும் பில்லியன் கணக்கான கிலோகிராம் அளவுகளில் 1,2-இருகுளோரோ ஈத்தேன் செயலாக்கப்பட்டதால் இந்த வளர்சிதை மாற்றப் பாதை முக்கியமானதாக உள்ளது.
கேள்வி: 2-குளோரோயெத்தனால் - பாதுகாப்பு அம்சங்கள் குறித்து விரிவாக சொல்லுங்கள்.
பதில்: 2-குளோரோயெத்தனால் எலிகளில் 89 மி.கி/கிலோ கிராம் என்ற அளவிலான உயிர் கொல்லும் அளவு கொண்ட நச்சுத்தன்மை கொண்ட சேர்மமாகும். பெரும்பாலான கரிமகுளோரின் சேர்மங்களைப் போலவே, குளோரோயெத்தனாலலும் ஐதரோகுளோரிக் அமிலம் மற்றும் பாசுச்சீனை எரிக்கும்போது வெளியிடுகிறது. 2-குளோரோயெத்தனாலின் தோல் மீதான் வெளிப்பாட்டு வரம்பைப் பொறுத்தவரை, தொழில்சார் பாதுகாப்பு மற்றும் சுகாதார நிர்வாகம் மில்லியனுக்கு 5 பகுதிகள் (16 மி.கி/மீ3) என்ற அனுமதிக்கப்பட்ட வெளிப்பாடு வரம்பை எட்டு மணிநேர நேர எடையுள்ள சராசரியாக நிர்ணயித்துள்ளது. அதே நேரத்தில் தேசிய தொழில்சார் பாதுகாப்பு மற்றும் ஆரோக்கிய நிறுவனம் மில்லியனுக்கு 1 பகுதி (3 மி.கி/மீ3) என்ற வெளிப்பாடு உச்சவரம்பு மிகவும் பாதுகாப்பான பரிந்துரைக்கப்பட்ட வெளிப்பாடு வரம்பு என்று பரிந்துரைத்துள்ளது.[https://www.cdc.gov/niosh/npg/npgd0268.html CDC - NIOSH Pocket Guide to Chemical Hazards] அமெரிக்க அவசரகால திட்டமிடல் மற்றும் சமூகம் அறியும் உரிமைச் சட்டத்தின் பிரிவு 302 இல் வரையறுக்கப்பட்டுள்ளபடி, இச்சேர்மம் அமெரிக்காவில் மிகவும் அபாயகரமான பொருளாக வகைப்படுத்தப்பட்டுள்ளது.